CELEX: 62015CN0225
Language: bg
Date: 2015-05-15 00:00:00
Title: Дело C-225/15: Преюдициално запитване от Tribunale di Reggio Calabria (Италия), постъпило на 15 май 2015 г. — Наказателно производство срещу Domenico POLITANO’

10.8.2015   
            
            
               BG
            
            
               Официален вестник на Европейския съюз
            
            
               C 262/6
            
         Преюдициално запитване от Tribunale di Reggio Calabria (Италия), постъпило на 15 май 2015 г. — Наказателно производство срещу Domenico POLITANO’
   (Дело C-225/15)
   (2015/C 262/08)
   Език на производството: италиански
   
      Запитваща юрисдикция
   
   Tribunale di Reggio Calabria
   
      Страна в главното производство
   
   Domenico POLITANO’
   
      Преюдициални въпроси
   
   
               1)
            
            
               Трябва ли член 49 ДФЕС и принципите на равно третиране и на ефективност да се тълкуват в смисъл, че не допускат национална правна уредба относно хазартните игри, която за отдаването на концесии предвижда организиране на нова обществена поръчка (при условията на член [10, параграф] 9 octies от Закон № 44 от 26 април 2012 г.) с клаузи, в които не са предвидени други критерии освен две банкови удостоверения, издадени от две различни финансови институции, и изключват от участие в търга предприятия поради неизпълнение на изискването за икономически и финансови възможности“
            
         
               2)
            
            
               Трябва ли член 47 от Директива 2004/18/ЕО (1) на Европейския парламент и на Съвета от 31 март 2004 година да се тълкува в смисъл, че не допуска национална правна уредба относно хазартните игри, която за отдаването на концесии предвижда организиране на нова обществена поръчка (при условията на член [10, параграф] 9 octies от Закон № 44 от 26 април 2012 г.) [с клаузи, в които] не са предвидени документи и алтернативни възможности като в наднационалната нормативна уредба [и изключват от участие в търга предприятия поради неизпълнение на изискването] за икономически и финансови възможности?“
            
         
      (1)  Директива 2004/18/ЕО на Европейския парламент и на Съвета от 31 март 2004 година относно координирането на процедурите за възлагане на обществени поръчки за строителство, услуги и доставки (ОВ L 134, стр. 114; Специално издание на български език, 2007 г., глава 6, том 8, стр. 116).